钦定古今图书集成/明伦汇编/氏族典/第498卷 > 《苏州府志》 > 缪恭
## 钦定古今图书集成/明伦汇编/氏族典/第498卷 > 《苏州府志》 > 缪恭

按《万姓统谱》：恭字思敬，天台人。通《春秋》。为县学诸生。
已而弃举子业，攻诗文。弘治初，诏求直言。恭以布衣
上书论天下事，其一曰“保神器”，二曰“崇正学”，三曰“绍
绝属”，四曰“怀旧勋”，五曰“广贤路”，六曰“革冗员。”首尾历
历，凡数千言。指斥忌讳，皆人所不敢道者。疏入，敬皇
帝不之罪也，特敕有司遣还家。